ועדת העבודה, הרווחה והבריאות, כנסת 19, פרוטוקול מספר 325, 2014-11-24 11:00

חיים כץ: בוקר טוב.

חיים כץ: יום שני, ב' בכסלו, ה-24 בנובמבר 2014 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום תקנות הביטוח הלאומי (ילד נכה) (תיקון), התשע"ה-2014.

חיים כץ: אנחנו התכוננו ורצינו להעלות את הנושא הזה היום ואפילו שמענו את שר הרווחה אומר בתקשורת שהיום יאושרו התקנות.

חיים כץ: להפתעתנו פנה שר הרווחה אלי במכתב האומר: "לכבוד חיים כץ, יושב ראש ועדת העבודה, הרווחה והבריאות.

חיים כץ: אדוני היקר, הנדון: תקנות הביטוח הלאומי, ביטוח סיעוד, קצבת ילד נכה.

חיים כץ: לצערי אבקש לדחות את הדיון בנושא תקנות הביטוח הלאומי (קצבת ילד נכה) בשל סיבות טכניות משפטיות".

חיים כץ: אני לא יודע מה להגיד, אבל מאחר ואני חושב ששר הרווחה – ואני לא אומר את זה סתם - בכל זאת הוא רגיש חברתית והוא פועל על מנת לנסות ולעזור לאוכלוסיות החלשות, אני מבקש לכבד את בקשתו ולכן אני דוחה את הדיון.

חיים כץ: תודה רבה.

חיים כץ: הישיבה נעולה.